H & M kynnir með stolti fyrstu « merch » línuna , oft nefnt tónleikavarning , fyrir eina skærustu tónlistarstjörnuna í dag , Billie Eilish . Varningurinn samanstendur af víðum flíkum með einkennismerkjum söngkonunnar gríðarvinsælu . Herferðin fyrir línuna var í höndum listamannsins og förðunarfræðingsins Ines Alpha , en grafíkin sem einkennir línuna má einning finna á Snpachat sem filter . Billie Eilish varninginn fer í sölu á Íslandi rétt fyrir áramót , en línan verður fáanleg í H & M í Kringlunni og í Smáralind . Billie Eilish kom fram á sjónarsviðið árið 2016 og er í dag ein stærsta og áhrifamesta stjarnan í tónlistarheiminum . H & M varningurinn samanstendur af einkennismerkjum Eilish og endurspeglar hennar persónulega stíl sem eru víð snið , stórir stuttermabolir , hettupeysur , stuttir og víðir kjólar og buxur í afslöppuðu sniði . Í heildina litið er línan afslöppuð en að sama skapi nútímaleg og töff . Allar flíkur í línunni eru úr efnum sem unnin eru á umhverfisvænari hátt , þá má helst nefna lífrænan bómull . „ Við erum ótrúlega spennt fyrir þessari línu . Billie Eilish er magnaður listamaður en líka manneskja sem ótal margir líta upp til og er þeim fyrirmynd , ekki síst þegar kemur að stíl og hvernig hún tjáir sig í gegnum tískuna . Við vildum gera aðdáendum hennar kleift að tengjast Eilish enn betur og fá útrás fyrir tjáningarfrelsinu , rétt eins og Eilish sjálf gerir svo snilldarlega vel ” segir yfirhönnuður Divided hjá H & M , Emily Bjorkheim .